staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jgħid x'inizjattivi ttieħdu minn Trade Malta mar-Repubblika tal-Ghana tul din is-sena? Ninforma lill-Onor. Interpellant li matul l-2019 TradeMalta kompliet bil-ħidma tagħha biex tkattar iktar opportunitajiet ta' kummerċ bejn iż-żewġ pajjiżi. Għal dan il-għan TradeMalta ħadmet biex isir business forum bejn intrapriżi Maltin u Ghaniżi waqt iż-Żjara Statali ta' l-E.T. il-President tar-Repubblika tal-Ghana. TradeMalta ltaqgħat ma numru ta' intrapriżi li diġà qiegħdin jagħmlu kummerċ jew mħajjra jagħmlu negozju fil-Ghana biex iżżomm ruħa aġġornata ma' żviluppi li saru jew inkella biex tagħti pariri lil imprendituri fuq opportunitajiet fil-Ghana. Dan kollu dejjem jsir b'kollaborazzjoni stretta u b'konsultazzjoni mal-Kumissarju Għoli fil-Ghana.
TRADE MALTA – INIZJATTIVI MAR-REPUBBLIKA TAL-GHANA